Casper (film)

Casper er en amerikansk fantasy-komediefilm fra  regissert av Brad Silberling. Filmen er basert på tegneserie-figuren Harvey Comics, det vennlige spøkelset Casper, skapt av Seymour Reit og Joe Oriolo. Filmen brukte dataanimasjon for å fremstille Casper og de andre spøkelsene. Filmen er mørkere i tonen sammenlignet med de andre filmene og seriene om det lille spøkelset.

Handling 
I Friendship, Maine, etter farens dødsfall, oppdager den nevrotiske og bortskjemte arvingen Carrigan Crittenden at hun bare har blitt forlatt Whipstaff Manor i farens testament. Resten av hans enorme rikdom har gått til en rekke veldedige organisasjoner. Carrigan og hennes advokat Dibs finner derimot et kart blant testamentets papirer som forteller om en påstått skatt gjemt en eller annen plass ved herregården. I stedet oppdager de at eiendommen er hjemsøkt av et vennlig spøkelse ved navn Casper, og hans poltergeist-onkler, Ghostly Trio. De forsøker uten hell å tvinge spøkelsene ut, blant annet ved hjelp av paranormale eksperter. En ensom Casper forsøker på å bli venn med dem, men dette mislykkes når onklene hans forsøker å plage og skremme dem vekk.

Det blir oppdaget at Casper ikke hadde noen minne fra når han levde. Men på loftet finner han igjen det gamle lekerommet sitt. Casper kjenner plutselig igjen en gammel treslede som faren hans hadde kjøpt til ham. Han husker hvordan han lekte utendørs, frem til han får en alvorlig forkjølelse og døde av lungebetennelse. Deretter ble han et spøkelse, for å holde faren sin med selskap. En avis-artikkel avslører at Caspers far ble erklært juridisk sinnssyk etter at han bygde en maskin, kalt Lazarus, som han påstod kunne bringe de døde til live igjen.

Men Carrigan og Dibs sniker seg inn på herregården, for å stjele formelen som driver denne maskinen. De planlegger å bruke denne til å gi seg selv udødelighet. Imidlertid prøver de å drepe hverandre, for å teste om maskinen fungerer, og få tak i skatten de tror befinner seg i kjellerens låste hvelv. Dette kulminerer med at Carrigan forsøker å kjøre over Dibs med Range Roveren sin. Men i stedet krasjet inn i et tre på en høy klippe. Når Carrigan går ut av bilen, faller hun til sin død og blir deretter forvandlet til et spøkelse.

Skuespillere 
 Malachi Pearson som Casper McFadden, et ensomt spøkelse som opprinnelig var en 12 år gammel gutt som døde av lungebetennelse. Han tilbringer mesteparten av livet etter døden ved Whipstaff Manor.
 Devon Sawa skildrer Casper i hans menneskelige form
 Christina Ricci som Kathleen "Kat" Harvey. James sin 13 år gamle datter, som Casper blir forelsket i.
 Bill Pullman som Dr. James Harvey. Faren til Kat.
 Cathy Moriarty som Catherine Carrigan Crittenden. En glamorøs, men veldig grådig, kvinne. Hun blir opprørt over at hennes avdøde far bare overlot Whipstaff Manor til henne etter at han dør.
 Joe Nipote som stemmen til Stretch. Et spøkelse.
 Brad Garrett som stemmen til Fatso. Et annet spøkelse
 Joe Alaskey som stemmen til Stinkie.  Det tredje spøkelset
 Eric Idle som Paul "Dibs" Plutzker, Carrigans advokat.
 Garette Ratliff Henson som Vic DePhillippi.
 Jessica Wesson som Amber Whitmire.
 Amy Brenneman som Amelia Harvey. James sin avdøde kone, og Kats mor.
 Ben Stein som Rugg, Carrigans advokat.
 Chauncey Leopardi og Spencer Vrooman som Nicky og Andreas.
 Wesley Thompson som Mr. Curtis, en lærer.

Referanser

Eksterne lenker 
 

Filmer fra 1995
Animerte fantasyfilmer fra USA